Държавен вестник, бр. 74, 2019 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  74
18. координира дейностите, свързани с из-
граждането, развитието и функционирането 
на елементите на финансово управление и 
контрол в Агенцията, и прави предложения 
за оптимизирането им;
19.  организира и провежда процедурите 
по Закона за държавната собственост, свър-
зани с управление и разпореждане с имоти и 
движими вещи, предоставени на Агенцията.
Раздел ІХ
Специализирана администрация
Чл. 15. (1) Специализираната администра-
ция подпомага председателя на Агенцията 
при осъществяването на неговите функции 
и правомощия.
(2) Специализираната администрация е 
организирана във:
1. дирекция „Стратегии и политики за 
е-управление“ (СПЕУ);
2. дирекция „Бюджетен контрол и изпъл-
нение на проекти“ (БКИП);
3. дирекция „Единен системен интегратор“ 
(ЕСИ);
4. дирекция „Електронна идентификация“ 
(ЕИ);
5. дирекция „Единен системен оператор“ 
(ЕСО);
6. дирекция „Мрежова и информационна 
сигурност“ (МИС);
7. Главна дирекция „Контрол, администра-
тивнонаказателна дейност и експлоатация“ 
(ГД „КАНДЕ“).
(3) Дирекциите по ал. 2 могат да поддър-
жат изнесени работни места, когато това е 
необходимо, с оглед на осъществяването на 
функциите им. Откриването и закриването 
на изнесените работни места се извършват от 
председателя на Агенцията по предложение 
на съответния директор на дирекция по ал. 2.
Чл. 16. Дирекция „Стратегии и политики 
за е-управление“ подпомага председателя на 
Агенцията при разработване и провеждане на 
цялостната държавна политика в областта на 
електронното управление, като:
1. координира и участва с останалите 
дирекции в разработването на нормативни 
актове в областта на електронното управле-
ние и използването на информационните и 
комуникационните технологии в дейността на 
органите на изпълнителната власт и техните 
администрации;
2. разработва, координира, актуализира и 
извършва постоянен мониторинг на страте-
гически и програмни документи за развитие 
на електронното управление в Република 
България;
3. дава становища по и предлага за одобре-
ние от председателя на Агенцията стратегии 
и планове за развитие в съответните области 
на политики в електронното управление и 
осъществява контрол върху изпълнението им;
4. съдейства за осъществяване на методи-
ческото ръководство и контрол по изпълнение 
на стратегическите и програмните документи 
за електронно управление;
5. осъществява преглед на съответствието 
с утвърдените политики, стратегически доку-
менти и програми, дава насоки и предоставя 
становища при съгласуването на проекти и 
дейности за е-управление и ИКТ на админи-
стративните органи;
6. разработва и предлага единна поли-
тика за информационните ресурси, издава 
методически указания и координира нейното 
изпълнение;
7. осъществява координация между адми-
нистративните органи, лицата по чл. 1, ал. 2 
от ЗЕУ и други лица относно електронното 
управление;
8. предоставя становища при задължител-
ното съгласуване на всички проекти на нор-
мативни актове, които регулират отношения, 
свързани с електронното управление;
9. подпомага процеса по приемането на 
държавни стандарти в областта на електрон-
ното управление;
10. осъществява методическа подкрепа 
в областта на електронното управление и 
подпомага координацията между админи-
страциите на централно, областно и местно 
ниво в областта на електронното управление;
11. разработва анализи и прогнози по стра-
тегическите цели на Агенцията;
12. участва в измерването на развитието 
на електронното управление, като обезпечава 
предоставянето на актуални и достоверни 
данни за национални и международни индек­
си за развитие на електронното управление;
13. осигурява съответствие на цялостната 
политика за електронно управление с актуал-
ните насоки и тенденции на развитие в меж-
дународен план, включително прилагане на 
утвърдени инструменти за анализи и оценка;
14.  участва в изготвянето на отчет за със-
тоянието и на годишен план за развитието и 
обновяването на информационните ресурси 
в администрацията и на информационните 
ресурси на Единната електронна съобщителна 
мрежа на държавната администрация и за 
нуждите на националната сигурност;
15.  участва в провежданата от Агенцията 
политика за международно сътрудничество в 
електронното управление;
16.  координира и участва в приоритизи-
ране на електронни административни услуги 
за гражданите и организациите.
Чл. 17. Дирекция „Бюджетен контрол и 
изпълнение на проекти“ подпомага предсе-
дателя на Агенцията при осъществяване на 
предварителен, текущ и последващ бюдже-
тен контрол, координирането и контрола на 
проектите за електронно управление, инфор-
мационни и комуникационни технологии в